**Národná rada Slovenskej republiky**

**VII. volebné obdobie**

*ČPT*

**Návrh**

**Zákon**

**z ......... 2016,**

**ktorým sa mení a dopĺňa zákon č. 13/1993 Z. z. o umeleckých fondoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 13/1993 Z. z. o umeleckých fondoch v znení zákona č. 183/1997 Z. z., zákona č. 516/2008 Z. z. zákona č. 374/2013 Z. z. sa mení a dopĺňa takto:

V § 5 ods. 1 a 2 sa slovo „odvádzajú“ nahrádza slovami „môžu odvádzať“.

V § 6 ods. 1 sa slovo „Právnická“ nahrádza slovami „Ak príjemcovia autorských odmien a odmien výkonných (reprodukčných) umelcov odvedú odmenu podľa § 5, právnická“.

V § 6 ods. 2 sa slová „Príjemcovia“ nahrádzajú slovami „Ak príjemcovia autorských odmien a odmien výkonných (reprodukčných) umelcov odvedú odmenu podľa § 5, sú príjemcovia“ a slovo „sú“ za slovami „o zvýšení príspevku“ sa vypúšťa.

V § 6 ods. 3 sa slovo „uhradí“ nahrádza slovami „môže uhradiť“.

V § 7 ods. 1 sa slovo „plynú“ nahrádza slovami „môžu plynúť“.

V § 7 ods. 2 sa slovo „plynú“ nahrádza slovami „môžu plynúť“.

V § 7 ods. 3 sa slovo „patria“ nahrádza slovami „môžu patriť“.

V § 8 sa slová „Fondom uvedeným v § 1 patria“ nahrádzajú slovami „Fondy podľa § 1 tvoria“.

V § 9 ods. 2 sa slová „sú fondy oprávnené kontrolovať“ nahrádza slovami „môžu fondy kontrolovať“ a slová „sú povinné predkladať“ nahrádzajú slovami „môžu predkladať“.

Za § 25 sa vkladá § 25a, ktorý vrátane nadpisu znie:

„§ 25a

Prechodné ustanovenia k úpravám účinným od 1. januára 2017

Na odvod príspevku z odmeny príjemcov autorských odmien a odmien výkonných (reprodukčných) umelcov odvedených do 31. decembra 2016 sa vzťahuje predpis účinný do 31. decembra 2016.

**Čl. II**

Tento zákon nadobúda účinnosť 1. januára 2017.